LidanRubinov/Halacha-QA huggingface dataset:
שאלה: סרט  המרגלים : לאחרונה ראיתי סרט באינטרנט הנקרא המרגלים. הסרט מתעד, לטענתו, את פועלם האמיתי של אנשי מועצת יש"ע בזמן הגירוש. לטענת עורכי הסרט, מועצת יש"ע תימרנה את אנשי המאבק לאורך כל הדרך כשכלפי חוץ הניפה את דגל ההתנגדות למאבק בדרכים של חסימות כבישים, פריצת גדירות כפר מימון וכו ואילו בחדרי חדרים הם הגיעו להסכמים עם אנשי ומפקדי המשטרה (ניצב בר לב ועוד.) שלא יפרצו את הגדירות ולא יחסמו כבישים. גם בתוך הגירוש מתועדת ההתנהלות שלהם בפינוי בית הכנסת בנווה דקלים והפריצה לכפר מימון. שאלותי: 1. מהסרט מובן שגם רבנים נכבדים כגון הרב מוטי אלון, הרב דרוקמן ונוספים היו שותפים למהלך, האם זה נכון? האם זה הגיוני? האם מותר להרהר כך אחר מידותיהם של תלמידי חכמים? 2. במידה והדברים נכונים האם מותר להפיץ את הסרט, מצד איסור לשון הרע? נ.ב הרב משה אליה מרואיין שם מצד המוחים והמעוררים, ולכן אני מפנה את השאלה לרב מחמת שאני תלמידו ומאמין שהרב אליה התייעץ עם הרב בנושא.
תשובה: אמנם לא נשאלתי מראש על הסרט לפרטיו. ואיני יודע אם הרבנים המוזכרים היו בעצה אחת עם מועצת יש"ע. יש להניח שאם ידעו והסכימו זו דעתם והם אינם מתכחשים לה ולמה זה לשון הרע? יש כאן ברור הדרך הנכונה וחשוב שכל אחד יעמוד מאחרי דעתו בגלוי והצבור ישפוט ויבחר.
שאלה: אזכרה ואמירת קדיש על תינוק: תינוק שנפטר בערך בגיל חצי שנה. 1. האם יש חיוב להגיד עליו קדיש כל שנה ביום הפטירה? 2. האם חובה לעשות לו אזכרה? 3. האם יש חיוב בדין בכלל (על כל אדם) על אמירת קדיש כל שנה בזמן הפטירה ועשיית אזכרה?
תשובה: 1. אין חיוב, אבל מקובל שאומרים. 2. לא שייך לעשות אזכרה לתינוק. 3. אמירת קדיש ביום הפטירה - כן, אבל אזכרה אין חיוב אלא משפחות שרוצות עושים אזכרה מפני הכבוד, ומי שלא רוצה לא עושה.
שאלה: קבלת דין: אני מבקש לסדר את המחשבות הרבות במצב מיוחד. נכדתנו הקטנה חולת סרטן כבר מספר שנים בהן היו עליות וירידות. לאחרונה מצבה מחמיר וזה זמן שלרפואה הרגילה אין כלים להמשך טיפול והרפואות האחרות גם הן לא נראות יעילות. ב"ה אנחנו מלאי תקווה ואמונה שהקב"ה יושיע והילדה תחזור לעצמה לרפואה שלימה. במעגלים גדולים מאוד מתקיימות תפילות, שיעורים ופעולות מגוונות לרפואתה. עם החששות המלוים אותנו אנחנו רואים ומרגישים את האימרה שכל מאן דרחמנא עביד לטב עביד, אבל כנראה שחסר לי משהו באמונה או בהבנה אל מול השאלה מדוע דרך שליח כזה בדמות ילדה קטנה טהורה? אשמח לשמוע את מחשבות הרב בענין ואקבל על עצמי גם לראות ולידום.
תשובה: גבהו דרכי ד' ומחשבותיו מאתנו. וזה גם מובן שאין אנו יכולים להבין הכל כי אילו יכולנו להבין הכל היינו כאלוקים כביכול ואנחנו בשר ודם. אך אנחנו יודעים על פי התורה שכל מה שהקב"ה עושה הכל לטובה אף שלא תמיד רואים זאת. על כן לאחר שאדם עושה כל ההשתדולויות בדרך הטבע עליו לדעת שמה שאין בידו לעשות לא מוטל עליו לעשות. ומכאן ואילך עליו להאמין שהקב"ה מנהל את עולמו ולטובה. ולקבל גם את הטוב ולהודות וגם לקבל את מה שנראה לנו לא טוב ולדעת שלנו זה נראה לא טוב אך באמת זה טוב כי הוא דיין אמת. נקודת המוצא של אדם המאמין היא, שמה שאנו מקבלים מד' זו מתנה. ויש מתנות לזמן ואנו סברנו שהם לתמיד וכאשר לוקחים אותם מאתנו אנו חושבים שלקחו מאתנו דבר שלנו. ולא כן הכל של ד' ית' והוא לוקח את שלו. ועלינו להודות לו על מה שהיה ולא להתמרמר על הלקיחה. וגם להבין שגם לצרה יש תפקיד. ולפעמים אחרי זמן רב מגלים כי הצרה היתה לטובה. הבל גם אם לא נתגלה הדבר עלינו להאמין כי היתה לטובה. אני מברך אתכם בברכת חזקו ואמצו וחזקו את בני המשפחה. וד' יעשה הטוב בעיניו.
שאלה: יין של שביעית כתבלין: האם מותר לזרוק תבשיל שבתור תבלין עירבבו בו מעט יין שביעית?
תשובה: וברכת ד' אם הוא נותן טעם בתבשיל אסור, אם לא ניכר טעמו אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פדיון ספר תורה: אדם התקשר אלי ממרוקו. הוא מצא בשוק אצל ערבי שני ספרי תורה ישנים לא במצב הכי טוב. הוא חוזר מחרתיים והוא שואל אותי אם יש מצווה לפדות את הספר תורה? המוכר דורש די הרבה כסף עבורם, האם יש כאן עניין שאין פודים ספר תורה יותר מדמיו? וגם בגלל שלא נגרום לערבי לחפש עוד ספרי תורה לבזוז? מה לגבי הספק בכשרותם האם זה מוריד מהמצווה של הפדיון? אשמח לשמוע על כל ההיבטים כדי לתת לו תשובה ברורה
תשובה: אין פודים את הספרים יותר מכדי דמיהם. ספר תורה פסול דמיו לא רבים.
שאלה: שירות בנות בצבא בימינו: לפני שהתגייסתי הייתה לי דעה ברורה לגבי שרות בנות בצבא, בכל שו"תים כתוב שיש בעיות צניעות חמורות קשר בין בנים לבנות וכו. בשרות יצא לי לשרת עם בנות דתיות, ובמקרה יצא לי ללוות כמה מסלולים של בנות דתיות בכל תהליך השרות (מהטירונות דרך הקורס ועד השרות הסדיר). ובאמת שהלואי שבנים דתיים היו עוברים שרות כזה. הם קיבלו מסגרות רק לבנות בכל שלב. היה להם חצאיות א וב'. כל שבועיים היה להם רב מהמדרשה שלהם שבא להעביר להם שיעור, לחזק אותם ולדאוג שהם לא יתקלקלו. כל יום היה להם שלוש תפילת במניין. בכל השרות לא היה להם מפקד בן. כל בעיה הכי קטנה שאולי יכולה לצוץ בקשר לבנות הדתיות וכל הבסיס היה על הרגליים (יש הנחיה מאכ"א לעשות כל מה שאפשר למען הבנות הדתיות). ובסוף, הרוב הגדול יצאו מחוזקות מבחינה אמונית מהצבא (ואם תאמר שהיו שהתחלשו בצבא, אין זו הוכחה כי גם מתוך הישיבה שאני לומד בה וגם מתוך הישיבה שאתה עומד בראשה תלמידים נחלשים מבחינה דתית בצבא ובאחוזים יותר מאשר בנות מאותה מסגרת). אני לא יודע איך זה בכל הצבא אבל בתוכנית שהייתה בבסיס שלי זה היה התנאים לבנות הדתית. בתור בן ישיבה שהרבנים מתנגדים לגיוס בנות הייתי משוכע יש דברים בגו ובטוח שהרבנים לא מגבלים את בנות סתם אבל באמת שלא מצאתי בעיות, וממש חיפשתי. האם יש רבנים מכובדים שמידי פעם בודקים שוב את הנושא ובודקים אם המציאות השתנתה ואם עדיין יש בעיה לבנות לשרת במסגרת כזו או אחרת בצבא או שלפני שלושים שנה היו בעיות צניעות ואז הרבנים אמרו שאסור ומאז כולם רק ממשיכים לדקלם את אותו איסור בלי להכיר את המציאות המתחדשת?
תשובה: הבנות שכבר משרתות ומתחזקות ראויות לעידוד. עתה אין לומר להן שהדבר בעייתי מבחינה הלכתית, כדי שלא תיפולנה ברוחן. אולם לכתחילה, באשר לבנות אחרות, ההלכה שוללת את גיוסן מסיבה עקרונית. ב"ה, הבנות שאתה מדבר עליהן צנועות אך השאלה אינה פרטנית אלא עקרונית, תערובת בנים ובנות בכלל בצבא היא בעייתית מאוד מאוד. לא רק שלא חל שינוי לטובה אלא אדרבה... נוסף לכך, יש איסור לא ילבש לבנות לשאת נשק אלא בשעת צורך חיוני.
שאלה: כשרות מזון לתינוקות: רופא הילדים ורופא מומחה הורו לנו להאכיל את בננו בן השנה וחצי באבקה להכנת "חלב" אשר נקרא פרג סטמיל Pregestimil infant formula. בננו זקוק למזון מיוחד ותפריט מיוחד כדי שיגדל, ומזון זה משמש חלק מרכזי בכך, והכל בהוראת הרופאים. אין על המוצר הכשר. כיצד לנהוג במוצר, בבקבוק, בשאריות מזון, נקיון הבקבוק?
תשובה: וברכת ד' בריאות ורפואה שלמה לילד. יש ליחד לו בקבוק שבו יחממו את התבשיל הנ"ל, ולשטוף את הבקבוק בכיור רק במים קרים. את שאריות החלב יש לשפוך בפח ולא בכיור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ג לטין באומגה 3: הדיאטנית הציעה לי לקחת אומגה 3 של חברת תרימה. מצאתי שיש בזה ג לאטין. לא ברור לגבי הכשר. האם מותר לי לקחת?
תשובה: מכיוון שיש אומגה 3 כשרה אין ליטול בלא כשרות. באופן כללי, לתרופה אפשר להקל בג'לטין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בישול חלקים בעוף: בעופות מוכשרים בכשרות למהדרין נמצא תמיד בעוף חלק שדומה לכבד מבחינת מרקמו ומראהו (בוודאות אין זה כבד). מה דינו, האם מותר לבשלו כרגיל יחד עם העוף או שיש להוציאו לפני הבישול? יש לציין ששמתי לב שבעופות של "עטרה" שכשרותם נחשבת יותר מהודרת לא נמצא החלק הזה.
תשובה: כוונתך כנראה לטחול, הוא כשר והעוף כשר מכיון שנמלח עם העוף. במשחטות מהודרות משתדלים שכל פנים העוף יהיה נקי לחלוטין.
שאלה: הוצאת מזוזות מדירה של חילוני: עד עתה גרנו בדירה שכורה של חילוני, שהיה ללא מזוזות כלל, ואת כל שלושת המזוזות אנו קנינו וקבענו. כעת אנו עוברים לדירה שכורה אחרת של אדם יר"ש ויש בה מזוזות. שמעתי שאסור להוריד מזוזות אם אין היכן לקובעם. אך אני שואל, האם יהיה מותר להוריד את המזוזות ולבקש מהמשכיר החדש להוריד את מזוזותיו שלו, ואני אקבע כאן את מזוזותי שלי? בצורה זו יצא שאת מזוזותי אני לא מוריד בלי לקבוע אלא אני כן קובע. אמנם את המזוזות של המשכיר הנוכחי - הוא יצטרך להוריד, ולא בטוח שלו יהיה היכן לקבוע. (אגב, לא שייך לבקש מהמשכיר הקודם דמי המזוזות שנשאיר לו).
תשובה: אפשר.
שאלה: השלמות בתפילת מנחה: 1) בזמן תפילת 18 של מנחה אני מגיע רק למודים וכבר השליח ציבור מגיע לנקדישך. כשאני בדיוק מסיים את התפילה הם בדיוק מגיעים ליעבור ה, האם מותר לי להגיד את זה לבד? 2) בזמן שאני קורא את שובה אני לא מספיק לסיים בזמן אז אני קורא לפי הקצב שלי והם קוראים קדיש, האם אני צריך לענות אמן או אני צריך לסיים את התפילה?
תשובה: 1. ויעבור וי"ג מידות אומרים רק במנין או בטעמי המקרא. 2. תפסיק באמצע ותענה אמן על הקדיש ותמשיך בתפלתך.
שאלה: גניזת מאמרי ח ופסוקים: א. האם צריך לגנוז מאמר ח? ב. האם מותר למחוק פסוק שאין בו שם ה? האם חובה לגונזו? ג. במידה ואסור, מה הדין בחצי פסוק (ללא שם ה )?
תשובה: א. דברי תורה טעונים גניזה. ב. מותר למחוק.
שאלה: כסף בשבת בזמן שהייה בחו"ל: האם מותר לשאת כסף, כרטיס אשראי וכיו"ב בזמן שהייה בחו"ל (בהודו) מחשש לגניבה פריצה לחדר בו אשהה? כיוון שלדעתי הדבר גובל בפיקוח נפש של גניבת דרכונים, כל הכסף וכו. נ.ב כבר שמעתי על מקרים שארעו בעבר.
תשובה: אם הבעיה היא רק מוקצה ולא טלטול, כי יש עירוב וכדומה, אז עצתי שתשים את החפצים בכיס המכנסים, כי ח אסרו במוקצה הוא רק לטלטלו בידים אבל בבגד, לפי שיטת הרא"ש, אין בזה איסור רק שלכתחילה לא יטלטל אבל כשיש חשש גניבה וכדומה יהיה מותר. אך במקום שיש בעיה של טלטול, של הוצאה והעברה שאין עירוב, ואתה חושש לגניבה, תשים בנעל או במנג'ט של המכנסים או בכל מקום שאינו כדרכו. לגבי טלטול מוקצה מספיק שזה לא בידים כי אדם נורמלי מטלטל רק בידים ולכן בגופו לא גזרו בכלל (כך בכל אופן שיטת הרא"ש). לגבי העברה - הוצאה והכנסה מרשות לרשות וד' אמות ברה"ר גם אם זה לא בידים אסור, כגון: בסוחב תיק על הגב שאסור כי דרכו בכך, אבל אם זה לא כדרכו ויש צורך הצלה שיש חשש גניבה מותר.
שאלה: בחירת דרך בחיים: אני בת 17 וחצי, בכיתה יב. נולדתי בבית דתי לאומי ולאט לאט אנחנו, ב"ה, מתחזקים, כל המשפחה. אני מרגישה שאני עכשיו בתהליך של בחירת דרך בחיים. אני רוצה להתחזק כמה שיותר ואני מרגישה שבמסגרת שאני נמצאת לפעמים מתפשרים יותר מדי ומחפשים כמה שיותר להקל וכו. אני לא בטוחה שזו הדרך שאני באמת רוצה לחיות בה אלא אני שואפת להתקדם ולעלות, ולכן אני לא בטוחה שאני אמשיך להישאר כמו שאני עכשיו. עכשיו זה שלב שבאולפנא שלנו מתחילים לשבת איתנו על שירות לאומי לגבי שנה הבאה. אני מרגישה שאין לי כיוון האם בכלל אני רוצה לעשות שירות לאומי או ללכת לשנת מדרשה ואז להתחיל ללמוד. אני קצת מפחדת שיקח לי המון זמן (יותר מחצי שנה שכבר צריך לסגור על מקומות לשירות) עד שאחליט מהי הדרך שלי. אני יודעת שבע"ה אני ממש רוצה לעשות שנה מדרשה, השאלה היא, האם לפני שירות או אחרי (אם בכלל אעשה.)? אני מרגישה די מבולבלת. מה אני אמורה לעשות על מנת שאוכל להחליט על דרך חיים שתתאים לי כמה שיותר מהר (אבל שתיהיה דרך בטוחה בישבילי) ומה אני אמורה לעשות אם עדיין אין לי כיוון לשנה הבאה? אני לא רוצה לחשוב יותר מידי ואז להיתקע. מקווה שהבנת את השאלה שלי. שבוע טוב, ו
תשובה: את יכולה ללכת למדרשה או להמשיך ללמודים גבוהים. אם רצונך לבנות בית תורני ושבעלך יהיה בן תורה, וגם אין את רוצה לדחות את נשואייך לשנים רבות, הדרך הנכונה היא להמשיך בלימודים למקצוע תוך התחזקות רוחנית בחוגים ושיעורים תורניים.
שאלה: זמן סעודה שלישית: 1. האם מותר לאכול סעודה שלישית לפני מנחה? ראיתי שהביא הרב בתשובתו את הרמ"א שכותב שעדיף קודם להתפלל, אך זו דעה שנייה ובדעה ראשונה מביא הרמ"א שעדיף קודם לאכול סעודה שלישית. אז מה עדיף? 2. אם בכדי להתפלל מנחה במניין אני יאכל קודם סעודה שלישית, ואם לא, אז אצטרך להתפלל מנחה ביחיד, מה עדיף? 3. עד איזו שעה מותר לאכול סעודה שלישית לפני מנחה?
תשובה: 1. לאכול סעודה גדולה לפני מנחה - אסור. הרמ"א פוסק שסעודת שבת נחשבת לסעודה קטנה, ולכן לשיטתו (אמנם חולקים עליו) מותר לאכול סעודה שלישית לפני מנחה. ולכן, בחורף, שהיום קצר, אם רוצה לאכול בשעה שלוש ולהתפלל בשעה ארבע - לפי הכרעת הרמ"א מותר. אבל זה לא לכל השיטות ולכן לא מידת חסידות. 2. עדיף לאכול קודם ולהתפלל במנין. 3. לא משנה, רק שיספיק להגיע בזמן לתפילת מנחה.
שאלה: מורה לכיתה ז  בנים: אשתי בת 22, הציעו לה ללמד מקצוע במשרה חלקית בנים בכתה ז בישיבה תיכונית. העבודה תעניק לה נסיון רב ותקדם אותה בעתיד. האם מותר לה ללמד אותם?
תשובה: יש בכך בעית צניעות ואני לא חושב שזה מתאים, הן מצידה והן מצידם.
שאלה: ריקודים ומחיאות כפיים בשבת: האם מותר לספרדים באמצע תפילה לרקוד עם כולם או שאסור? האם מותר לספרדים למחוא כפיים בשבת? האם מותר לספרדים להכות באצבע צרדה בשבת?
תשובה: בזמננו יהיה מותר כל דברים אלו. ערוך השולחן כותב (בסימן של"ט) שהריקודים של היום הם לא כמו פעם, שהיה חשש שיבואו לנגן מוזיקה ולתקן כלי שיר. אני לא אומר שכל פוסקי הספרדים פוסקים כך, אבל מי שרוצה להקל יכול להתלות באילן גדול - ערוך השולחן.
שאלה: "נטילת-ידיים" ללא מים: במשך חדש ימים אסור לי להרטיב את אצבעות הידיים במים. מקבלת טפול על חלק מהאצבעות ומים "מקלקל" הטפול. כשאני מתרחצת או עושה עבודה כלשהי המצריכה התעסקות במים - אני חובשת כפפות חד-פעמיות. בבוקר אני מנגבת ידיים במטלית חד-פעמית ללא נגיעה באצבעות, וכך גם ביציאה מן השרותים. אני כמובן לא מברכת. האם אני יוצאת ידי חובת נטילת ידיים?
תשובה: בזמן אכילה תעטפי את הפרוסה בשקית ניילון כדי לא לגעת בה בידים. לגבי נטילת ידים בבוקר - את אנוסה ופטורה. את לא מברכת על נטילת ידים אבל אשר יצר יש לברך.
שאלה: קדיש אחר קריאת התורה: בבית הכנסת שלנו היה נהוג שהבעל קורא אומר את הקדיש. למיטב זכרוני (לא זוכר היכן קראתי ולא מצליח לאתר המקום), קדיש זה שייך לעולה האחרון המסיים את הקריאה. לאחרונה הפכו חלק מהמתפללים לאבלים ונוצר נוהג שעם סיום הקריאה אחד מהם עולה לבמה לאמר את הקדיש. למי "שייך" הקדיש אחר קריאת התורה, אם שייך לאחרון? האם יש מקום שאבל יעלה ויאמר הקדיש במקומו?
תשובה: לכתחילה הקדיש שייך לקורא בתורה גם אם יש אבלים. האבלים יאמרו את הקדישים בסוף התפילה אחרי שיר של יום ועלינו לשבח ושאר קדישי יתום.
שאלה: שימוש בספלי קפה בבית שלא שומר כשרות: נניח שהתארחתי בבית משפחה קרובה חילונית, שאינה שומרת על כשרות. האם כשהם מציעים לי לשתות קפה מספליהם - יש באפשרותי לעשות זאת? הייתי רוצה שגם תתיחס לעובדה שהם עלולים להפגע מסירוב להצעה.
תשובה: יש להניח שהספלים מיועדים רק לקפה, ולכן כל הבעיה היא רק בטבילתם. אם מדובר בכלי זכוכית - הם טעונים טבילה. כלי קרמיקה לא טעונים טבילה. לכן להשתמש בקרמיקה או בחד פעמי. אין פה מה להפגע, יש להסביר להם שזה עניין כשרות ואם הם רוצים לכבד אותך שיתנו בקרמיקה או בחד פעמי.
שאלה: הפרשת חלה מעיסה של קמח חיטה ובורגול: האם יש להפריש חלה מעיסה בה מעורבים קילו סולת וקילו בוגרול יחד? האם יש הבדל אם העיסה נאפת, מבושלת במים או מטוגנת?
תשובה: יש להפריש מחיטה, וכל סוגי חיטים מצטרפים לחיוב חלה. חיוב חלה הוא כשהעיסה היא כעיסת הלחם, ונאפת ולא מתבשלת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ללמוד אומנות לחימה: האם אין בעיה ללמוד אומנות לחימה כל שהיא?
תשובה: תלוי במטרת הלימוד. אם הכוונה לחזק את הבטחון העצמי. ואת הבריאות הגופנית והרוחנית, אין בזה בעיה. ואם המטרה להשתמש בזה לרעה, כמובן שיש בעיה. מותר לאבא ללמד את הבנים שלו קרטה? חוג אומנות לחימה ממדריך לא דתי
שאלה: פיצויי הלנת פיטורין: אני עבדתי בעמותה במשך 10 שנים, רוב השנים הכספים שולמו לי כמלגה, ורק במהלך השנתיים האחרונות שולם לי כמשכורת. פוטרתי באוגוסט 2009 ועד היום למרות טלפונים טרם שולמו לי פיצויי פיטורין וכן הבראה ופדיון ימי חופשה. לפני כשבוע שלחתי מכתב ובו דרישותי וכן דרישה לת הלנת פיצויי פיטורין, כשהתקבל המכתב, נענו כל דרישותי, כמובן שלגבי הלנת פיצויי פיטורין הם לא כ"כ מוכנים לשלם זאת. שאלותי: 1. האם מותר לקבל עפ"י ההלכה פיצויי הלנת פיטורין. 2. האם מותר לי לתבוע פיצויים על תקופת עבודתי שעבדתי וקיבלתי את משכורתי כמלגה.
תשובה: 1. התשובה האם מותר לך לפי ההלכה לקבל פיצויי הלנת פיטורין לפי הנקבע בחוק תלויה באופן חישוב הקנס על הלנת הפיטורין. אם הקנס על האיחור הוא קנס שנעשה באופן חד פעמי אין בעיה של ריבית, אך אם הקנס גדל מדי חודש או מדי תקופה קבועה ישנה בעיה של ריבית ואסור לך לתבוע ולקבל את התוספת. 2. אם נאמר לך מראש במפורש או היה ברור כשהוסכם על המילגה שאתה זכאי לפיצויים או לא זכאי אז הדין לפי המוסכם. אך אם לא היה סיכום מפורש הדין תלוי במנהג המקום. אם הם נוהגים לתת פיצויים לכולם גם למי שקיבל מילגה והסיבה שנתנו מילגה הייתה רק כדי לחסוך להם מס מעסיק וכו' אתה יכול לתבוע פיצויים. אולם אם לא נתנו אף פעם באותו מקום פיצויים למי שקיבל מילגה וכך מקובל שם, אז אינך יכול לתבוע. ואם המציאות אינה ברורה לכאן או לכאן,ידך על התחתונה ואינך יכול לתבוע, שכיוון שאתה בא להוציא מהם עליך חובת ההוכחה. הרב ניר אביב
שאלה: לנח לא היה לו בנים כשצווה להכניסם: כבר מליל שבת יושבים רבים וטובים ולא הצליחו לענות תשובה טובה לילד בגיל תשע ששאל שאלה חזקה. כתוב: "עשה לך תיבה. וכפרת. והקמותי. ובאת אתה ובניך ונשי בניך אל התיבה. ואתה קח לך וגו ", והרי נח התחיל לבנות התיבה 120 שנה לפני המבול בגיל 480 בגיל 600 היה המבול) אחרי ציווי ה' לבנותו אז ונולדו לו בנים 20 שנה אחרי זה, בגיל 500. אז איך ה אמר לו בזמן הציוו על בניית התיבה וכל פרטיה, אורך, רוחב, לקיחת החיות והעופות והאוכל, שיקיים את הברית ויבוא "עם הבנים" "ונשי בניך" אל התיבה, הרי נולדו 20 שנה אחרי זה, ובטח לא נשאו נשים אם לא נולדו, ומהפסוק משמע ממש שהכל אמר להם שהרי ו מוסיף על ענין ראשון? ולא מצאנו מישהו שישאל את השאלה. ורש"י גם לא שואל או מסביר שהיו כמה דיבורים. ודוחק לומר, שבישר לו על לידת בנים (ולא בנות) לפני שנולדו ושישאו נשים. ובאמת רש"י שואל בסוף בראשית שכתוב שנח הוליד בגיל 500 ואח"כ כתוב שה' נתן 120, דהיינו שקאי על ה-120 שנה של בנין התיבה, שאין מוקדם ומאוחר. אבל זה לא מתרץ כלום על הקושיא הזאת. ומישהו מצא בספר שכל הפרשה לא נאמר בבת אחת והחלק של הבנים נאמר אח"כ. אבל לא משמע כן מפשוטו של מקרא. ואפילו אם נאמר כן, למה לא רואים התייחסות של הראשונים ואחרונים על שאלה הגדולה הזאת, עד שבתש"ע כשילד בגיל 9 שואל ולא מוצאים תשובה על זה?
תשובה: ראשית, יישר כחו של הילד. רואים שיש לו חשיבה מקורית ועמוקה. שילך ויגדל לשנים טובות וארוכות בתורה וביראת שמים לאושרם של הוריו. הפסוק שכתבת הוא חלק מהנבואה שניתנה לנח לפני המבול. על פי פשט הפסוקים אין ידוע מתי ניתנה הנבואה וייתכן שניתנה לאחר לידת בניו. אבל על פי המדרש שציינת, הנבואה ניתנה 120 שנה לפני המבול ו-20 שנה לפני לידת בניו. אבל מאחר וזו נבואה אין שאלה איך ניתן לו צייוי כזה עוד לפני לידת בניו. נח התנבא שיהיו לו ילדים נשואים ואותם יכניס לתיבה. לדעתי, מאחר ולא כולם מביאים את המדרש של רש"י, ועוד מפני שזו נבואה, לא ראו הפרשנים צורך לציין שאלה זו.
שאלה: סיום תפילת שבע אחרי התחלת חזרת הש"ץ: פעמים רבות בבית הכנסת אני מתפללת את תפילת שבע לאט יותר משאר המתפללים, ומגיעה למצב בו בטרם סיימתי מתחילה כבר חזרת הש"ץ. אינני יודעת אם במקרה כזה עליי להמשיך את תפילתי עד שאסיים או לחילופין לעצור באמצע ולהצטרף לכולם?
תשובה: את צריכה להמשיך את תפילתך. אם הציבור הגיעו לקדושה ואת עדיין באמצע התפילה (לא אמרת "יהיו לרצון וגו' שלפני"אלקי נצור"). תמתיני בשקט ותשמעי את החזן אומר קדושה ולאחר מכן תמשיכי התפילתך.
שאלה: תורה מול סבל: אני לומד בישיבה שאני לא נהנה בה מכמה בחינות, ויש ישיבה שאני רוצה לעבור אליה ויכול להיות ששם אני ילמד פחות תורה. האם זה ראוי ומותר לעבור ישיבה ולא לחשוש שאני ילמד פחות תורה?
תשובה: השאיפה שלך בשנים אלו צריכה להיות לעלות מעלה בתורה ובמדות. וגם להתאמץ ולהקריב לשם כך. אך אם הקושי שלך בישיבה שאתה נמצא הוא הוא עלול לגרום לך צער שקשה לך לעמוד בו יש מקום לשקול לעבור לישיבה אחרת ולחפש ישיבה שבה לא לומדים פחות טוב שהישיבה שאתה נמצא בה.
שאלה: מתנה של כסף בשבת: קבלתי בשבת 200 שקלים מבן משפחה שביקר בביתי במתנה (המשפחה מסורתית אבל אני שומר שבת כשנתיים). מכיוון שסירבתי לקחת את הכסף בגלל השבת הוא השאיר את הכסף והלך. מה עלי לעשות, האם ניתן להשתמש בכסף?
תשובה: כן.
שאלה: מאמרים אקדמיים בתנ"ך: אני לומדת במכללה דתית. התחלתי קורס העוסק בצורות שונות ללימוד התנ"ך. המרצה אמר כי הוא יתייחס בעיקר לצורות לימוד התנ"ך בצורה הספרותית והחילונית וכן על הסטודנטיות יהיה לקרוא מאמרים שונים העוסקים בנושא מפי אנשי אקדמיה חילוניים. הקורס הינו קורס חובה. המרצה הוסיף ואמר שכיוון שמדובר במכללה דתית, ברוב המאמרים לא יהיו דברי כפירה אך הם יתייחסו לצורת לימוד התנ"ך באופן ספרותי, שטחי ורדוד בלבד. מה עלי לעשות? האם מותר לי לקרוא מאמרים אלו או שזה עלול להביא למחשבות זרות ולפקפוק בתורת אמת? (עלי לציין שלצערי ההנהלה מסכימה עם העניין כך שאין לי מה לפנות אליהם)
תשובה: לדעתי במכללה הנקראת דתית צריכה להיות הגישה ללימוד תנ"ך מתוך קדושה. למוד תנ"ך הוא לימוד של דבר ד'. התנ"ך אינו ספרות ואין להסכים לצורת לימוד כזו. יש מקום ללמוד על יופי הלשון צורת ההבעה הספרותית שבתנ"ך אך מתוך קדושה. ואם חסרה הגישה של קדושה חסר העיקר והלימוד מסולף. עדיף שתלמדי מקצוע חול ולא תלמדי כך תנ"ך.
שאלה: השתתפות אבל בסעודת סיום ש"ס: 1. האם אבי ואחיו יכולים להשתתף בסעודת סיום הש"ס שאני אמור לערוך כשהם בתוך שנת האבל על אמם? 2. אם יש איסור לגבי הסעודה, האם מותר רק לשעת הלימוד והסיום עצמו? 3. אם מותר להם להימצא בלימוד - מי ראוי שיאמר את הקדיש אני או אבי ודוד שלי?
תשובה: מותר. קדיש אומר מגיד השעור.
שאלה: ההבדל הרעיוני בין רש"י לר"ת: מהו ההבדל הרעיוני בין תפילין של רש"י לשל ר"ת, שידוע לפי הקבלה לשניהם יש חשיבות ומעלה?
תשובה: אין באפשרותי להסביר הדבר לעומק אך בשני סוגי התפילין אנו מושכים שני סוגי אורות מלמעלה שונים זה מזה.
שאלה: סימילאק והשוואת גומות: תחליפי החלב לתינוקות מגיעים עם כפית מדידה מיוחדת. הכפית עמוקה מאוד ולפי ההוראות יש למלא את כולה ללא בועות אויר ולשטחה למעלה עם סכין וכדומה. אי-שמירה על יחסי האבקה-מים ומילוי הכפית כראוי, לאורך זמן, יכולה לגרום למחלות ח"ו. האם בשבת, שיטוח האבקה שמעל הכפית עם סכין מהווה בעיה של השוואת גומות? ואם כן, האם יש מקום להקל משום פיקוח נפש?
תשובה: אין כאן בעיה.
שאלה: מוסף לפני הנץ - המשך: לכבוד הרב על התשובה. אבל לא הבנתי למה הכוונה של הרב ש"מוסף מתפללים רק לאחר שהציבור התפללו מוסף"? האם אני יכול להתפלל מוסף לאחר ציבור כלשהו בעירי או דווקא המנין הקבוע שבו אני מתפלל או המנין שבו התפללתי שחרית?
תשובה: אדם שנאלץ להתפלל ביחיד בביתו צריך להמתין עם תפילת מוסף עד שעה שודאי הציבור כבר התפללו מוסף, והכוונה לאיזה מנין שיהיה בעיר ולאו דוקא המנין שאתה רגיל להתפלל בו.
שאלה: קריאת שם הילד בשם ההורה: בתי נמצאת בחודשי הריון מתקדמים ורצונה ורצון בעלה לתת אי"ה לילוד שם כשמי או שם אישתי, בתור כיבוד הורים. היש מזה איזו הלכה, אם בכלל, והאם יש בזה איסור כל זמן שההורים חיים?
תשובה: הספרדים נוהגים לתת לילד שם כשם האב או האם של ההורים אף בעודם בחיים, בכדי לכבדם. למנהג האשכנזים אין קוראים בשם של אדם חי. שיהיה לכם הרב מזל טוב. הרב בנימין במברגר
שאלה: חרקים מעופפים מעל האוכל: בזמן האחרון יש המון חרקים מעופפים באזור שבו אני גרה, והמון נכנסים לתוך ביתי. אני מגלה אותם דבוקים לשיש, לשולחן, לחלונות, וגם לקרמיקה שבאיזור הגז. קורה שבזמן הבישול הם מתעופפים מעל הסירים, ויכול להיות שגם נכנסים לתבשילים. בנוסף, גם בזמן האוכל הם מתעופפים שם ויתכן שנדבקו למאכל. יש לציין שאלו חרקים מאוד זעירים, בערך בגודל שני גרגירי מלח, ולא ניתן לראות אותם באוכל על מנת להוציאם. מה ניתן לעשות במצב הזה? לצערי המון אוכל נזרק בתקופה האחרונה בשל המצב, ובעצם גם כשאני לא רואה, יכול להיות שישנם חרקים באוכל מבושל. אני מקפידה מאוד לכסות סירים, אבל יש בעיה בטיגון, אני שמה לב שהם נדבקים במיוחד לשמן, וגם- מה אפשר לעשות בזמן האוכל, איך להימנע מהם?
תשובה: יתכן וריסוס הדברה טוב יסייע, ואם לא אז להקפיד לכסות את התבשילים אפילו כשמטגנים.
שאלה: שחיטה ללא סמיכה: אני למדתי הלכות שחיטה ושחטתי כהוגן על ידי שוחט אומן אבל במקומנו (איראן) אין מי שיתן לי סמיכה. מחילה, מה אעשה?
תשובה: כשאין בררה תשחוט אתה, זה עדיף מאשר לאכול נבלות. בהזדמנות ראשונה תדאג שתהיה לך קבלה מוסמכת.
שאלה: קדיש אחרי עלינו לשבח לאשכנזים: אני מתפלל נוסח אשכנז (לא ספרד). וכמו שנוהגים אצלינו בבית כנסת, וגם רשום בסידור שלי, שאחרי עלינו לשבח של כל התפילות יש קדיש יתום, ואומרים אותו גם אם אין שם אבל או מישהו שאין לו אבא או אמא. בקיצור, כל פעם אחרי עלינו לשבח אומרים אצלינו קדיש. בדקתי במשנה ברורה הוא מתייחס למנהג זה וכותב שאחרי קטעים מסוימים שיש בהם פסוקים ואחרי עלינו לשבח שאומרים בעשרה אומרים קדיש. איך עליי לנהוג כאשר אני מתפלל בנוסח ספרד או נוסח אחר שהוא לא אשכנז, האם אני צריך להגיד קדיש אם אין שם מישהו אחר שהוא אבל או מישהו שאין לו אבא או אמא? כמובן שיש את העניין שההורים יודעים ומסכימים. אבל השאלה היא האם מתפלל נוסח אשכנז בבית כנסת שמתפללים בו נוסח אחר צריך להגיד קדיש אחרי עלינו לשבח?
תשובה: בכל אופן, צריך לומר לפחות קדיש אחד בסוף התפילה, אחרי עלינו או שאר פסוקים. אבל מי שיש לו הורים לא יגיד קדיש אם אין לו רשות מההורים.
שאלה: ירידה בדת: יש לי חברה שהיא בזמן האחרון מרגישה ירידה בדת והיא שאלה אותי מה היא יכולה לעשות. מה אני יכולה לענות?
תשובה: צריך לברר ממה נובע ההחלשות. אם מדובר על קשר עם חברה שלילית אזי יש לחזק את הקשרים הטובים. כדאי מאד להציע לה להיות קשורה לאישה מלאת אמונה שהיא תהיה בקשר איתה. אין תחליף לקשר חיי וממשי עם אנשי אמונה.
שאלה: תפילת הגשם לשליח : אני נמצא בשליחות באמריקה, אני ספרדי. מה ההלכה לגבי אמירת תפילת הגשם אם אני לא מתכוון להגיע לארץ עד סוף יולי?
תשובה: תגיד כמו שם.
שאלה: ברכות השחר פעמיים: אם אני אומר ברכות השחר ואני מסופק אם אמרתי ברכה כלשהי, זה יהיה ברכה לבטלה אם אני אגיד עוד פעם?
תשובה: כשיש ספק אם ברכת או לא אל תברך כיון שיש בזה ספק ברכה לבטלה.
שאלה: בחירת רב: קהילתנו עומדת בפני בחירת רב. 1. הרב אינו מוכל לומר מי הסמיכו לרב. 2. הרב השתתף רק ב- 2 שיעורים לגברים פגישה אחת. מעוניינים לקיים הצבעה כבר בעוד כשבוע. האם הדברים הנ"ל מהווים סיבה שלא לבחור ברב? האם ניתן לומר לרב בצורה מפורשת את הבעיות, האם אין בזה משום פגיעה ברב?
תשובה: אי אפשר לענות על שאלתך בלי לשמוע את דברם של אלו שמעונינים להזדרז בבחירת הרב. לא נראה לי הגיוני לבחור רב בלי שמקבלים עליו המלצות מרבנים גדולים שמכירים אותו. החלטה על קבלת רב צריכה להיות במתינות ומתוך בחינה מדוקדקת. אך יתכן שזה נעשה אצלכם לדעת המעונינים לזרז את הבחירה.
שאלה: נסיעה עם ילדים ללידה בשבת: יש לי 2 ילדים קטנים (מתחת לגיל 3) ואני חוששת להשאיר אותם לזמן רב אצל משפחה בישוב משום שהם אינם מכירים כ"כ טוב. האם אפשרי לקחת אותם איתנו בנסיעה לבי"ח בשבת על מנת שבעלי יוכל לקחת אותם ברגל לבית של אמי? כלומר, לא ניסע יותר מהנחוץ עד לבית החולים, שזו נסיעה שבכל מקרה היינו עושים.
תשובה: כיוון שאין נסיעה מיוחדת בשבילם אז כל הבעיה היא תחומין שזה מדרבנן ולכן אין בעיה בקטנים ומותר.
שאלה: דיני אבלות על גוי: גר שמתו עליו אביו או אימו (גויים גמורים), האם חייב או רשאי לשבת עליהם שבעה? (רוצה לכבדם לפחות במותם).
תשובה: לא שייך שבעה עליהם.